laion/Wikipedia-Exotic huggingface dataset:
রমদান সুবহি

রমদান সুবহি আহমদ (মিশরীয় আরবি: رمضان صبحی, ইংরেজি: Ramadan Sobhi; জন্ম: ২৩ জানুয়ারি ১৯৯৭; রমদান সুবহি নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব পিরামিডস এবং মিশর অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলেন। ২০১৩ সালে, সুবহি মিশর অনূর্ধ্ব-১৭ দলের হয়ে মিশরের বয়সভিত্তিক পর্যায়ে অভিষেক করেছিলেন। তিনি ২০২০ সালে মিশরের হয়ে আন্তর্জাতিক পর্যায়ে অভিষেক করেছেন; মিশরের জার্সি গায়ে তিনি এপর্যন্ত ১১ ম্যাচে ৫টি গোল করেছেন। তিনি মিশরের হয়ে এপর্যন্ত ১টি ফিফা বিশ্বকাপ (২০১৮) এবং ১টি আফ্রিকা কাপ অব নেশন্সে (২০১৭) অংশগ্রহণ করেছেন, যার মধ্যে ২০১৭ সালে এক্তোর কুপেরের অধীনে আফ্রিকা কাপ অব নেশন্সে রানার-আপ হয়েছেন। ব্যক্তিগতভাবে, সুবহি বেশ কিছু পুরস্কার জয়লাভ করেছেন, যার মধ্যে ২০১৯ আফ্রিকা অনূর্ধ্ব-২৩ কাপ অব নেশন্সের সেরা খেলোয়াড়ের পুরস্কার জয় অন্যতম। দলগতভাবে, সুবহি এপর্যন্ত ৯টি শিরোপা জয়লাভ করেছেন, যার মধ্যে ৮টি আল আহলির হয়ে এবং ১টি মিশরের হয়ে জয়লাভ করেছেন। রমদান সুবহি আহমদ ১৯৯৭ সালের ২৩শে জানুয়ারি তারিখে মিশরের কায়রোয় জন্মগ্রহণ করেছেন এবং সেখানেই তার শৈশব অতিবাহিত করেছেন। সুবহি জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত মিশর অনূর্ধ্ব-২৩ দলে স্থান পেয়েছেন। ২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান। ২০১৬ সালের ফেব্রুয়ারি মাসে, এক সাক্ষাৎকারে তিনি জানান যে, তিনি স্পেনীয় দল রিয়াল মাদ্রিদের একজন ভক্ত। তিনি তার জাতীয় দলের আরেক খেলোয়াড়, শেরিফ একরামির বোন হাবিবা একরামির সাথে বিবাহ বন্ধনে আবদ্ধ হয়েছেন। "2018 FIFA World Cup Russia – List of Players" (পিডিএফ)। FIFA.com। Fédération Internationale de Football Association। ৪ জুন ২০১৮। ১৯ জুন ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৪ জুন ২০১৮।  "Ramadan Sobhi"। Premier League। সংগ্রহের তারিখ ১৫ অক্টোবর ২০১৭।  @CAF_Online (২২ নভেম্বর ২০১৯)। "Ramadan Sobhy is your #TotalAFCONU23 Total Man of the Competition after an incredible campaign!" (টুইট) – টুইটার-এর মাধ্যমে।  "Squad list - Men's Olympic Football Tournament Tokyo 2020" [দলের তালিকা - পুরুষদের অলিম্পিক ফুটবল প্রতিযোগিতা টোকিও ২০২০] (পিডিএফ) (ইংরেজি ভাষায়)। ফিফা। ৭ জুলাই ২০২১। পৃষ্ঠা ৫।  "El-Shennawy leads Egypt U23 squad in Tokyo Olympics" [টোকিও অলিম্পিকে মিশর অনূর্ধ্ব-২৩ দলের নেতৃত্ব দেবেন আল শানাউই]। kingfut.com (ইংরেজি ভাষায়)। কিংফুট। ২ জুলাই ২০২১। সংগ্রহের তারিখ ৩ জুলাই ২০২১।  "World Cup 2018: All the confirmed squads for this summer's finals in Russia"। [স্থায়ীভাবে অকার্যকর সংযোগ] "Ramadan Sobhy: I support Real Madrid"। King Fut। সংগ্রহের তারিখ ১১ জুলাই ২০১৬।  "Ramadan Sobhy is engaged to sister of Sherif Ekramy"। Sada Elbalad। ১১ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০১৭।  সকারওয়েতে রমদান সুবহি (ইংরেজি) সকারবেসে রমদান সুবহি (ইংরেজি) বিডিফুটবলে রমদান সুবহি (ইংরেজি) ট্রান্সফারমার্কেটে রমদান সুবহি (ইংরেজি) ওয়ার্ল্ডফুটবল.নেটে রমদান সুবহি (ইংরেজি) ইএসপিএন এফসিতে রমদান সুবহি (ইংরেজি) ন্যাশনাল-ফুটবল-টিমস.কমে রমদান সুবহি (ইংরেজি)
শ্রেষ্ঠ পূর্ণদৈর্ঘ্য প্রামাণ্যচিত্র বিভাগে একাডেমি পুরস্কার

শ্রেষ্ঠ পূর্ণদৈর্ঘ্য প্রামাণ্যচিত্র বিভাগে একাডেমি পুরস্কার একাডেমি পুরস্কারগুলোর একটি যা প্রতি বছর প্রদান করা হয়। শ্রেষ্ঠ প্রামাণ্য চিত্রের জন্য ১৯৪২ সাল থেকে এই পুরস্কারটি প্রদান করা হচ্ছে। "THE 15TH ACADEMY AWARDS - 1943"। অস্কার (ইংরেজি ভাষায়)। সংগ্রহের তারিখ ২৮ মে ২০১৯।  "THE 16TH ACADEMY AWARDS - 1944"। অস্কার (ইংরেজি ভাষায়)। সংগ্রহের তারিখ ২৮ মে ২০১৯।  "THE 17TH ACADEMY AWARDS - 1945"। অস্কার। সংগ্রহের তারিখ ১০ মার্চ ২০১৭।  "THE 18TH ACADEMY AWARDS - 1946"। অস্কার। সংগ্রহের তারিখ ১০ মার্চ ২০১৭।  "THE 20TH ACADEMY AWARDS - 1948"। অস্কার। সংগ্রহের তারিখ ১০ মার্চ ২০১৭।  "THE 21ST ACADEMY AWARDS - 1949"। অস্কার। সংগ্রহের তারিখ ১০ মার্চ ২০১৭।  "THE 22ND ACADEMY AWARDS - 1950"। অস্কার। সংগ্রহের তারিখ ১০ মার্চ ২০১৭।
মেধা সম্পদ

মেধা সম্পদ, মেধা সম্পত্তি বা বৌদ্ধিক সম্পত্তি (ইংরেজি: intellectual property সংক্ষেপে IP) বলতে এক বিশেষ শ্রেণীর সম্পত্তিকে বোঝায় যা মূলত মানুষের বুদ্ধিবৃত্তিক সৃষ্টি। এগুলি মূলত অদৃশ্য ও ধরা-ছোয়াঁ যায় না। এগুলিকে সুরক্ষার জন্য মেধাস্বত্ব (গ্রন্থস্বত্ব), কৃতিস্বত্ব এবং ট্রেডমার্ক আইন প্রয়োগ করা হতে পারে। এছাড়া ব্যবসায়িক গোপনীয় বিষয়, বিজ্ঞাপনের অধিকার, নৈতিক অধিকার, অন্যায্য প্রতিযোগিতার বিরুদ্ধে অধিকার, ইত্যাদিও মেধা সম্পদের আলোচনায় পড়ে। শৈল্পিক সৃষ্টিকর্ম যেমন সঙ্গীত, সাহিত্য, আবিষ্কার, উদ্ভাবন, শব্দ, শব্দগুচ্ছ, প্রতীক, নকশা -- এ সবই মেধা সম্পদ হিসেবে সুরক্ষিত হতে পারে। কেবল ১৯শ শতকে এসেই "মেধা সম্পদ" ধারণাটি প্রচলিত হওয়া শুরু করে। ২০শ শতকের শেষে এসে বিশ্বের বেশির ভাগ দেশে এটি আইনগতভাবে স্বীকৃত হয়। Ann Marie Sullivan, Cultural Heritage & New Media: A Future for the Past, 15 J. MARSHALL REV. INTELL. PROP. L. 604 (2016) https://repository.jmls.edu/cgi/viewcontent.cgi?article=1392&context=ripl "What are intellectual property rights?"। World Trade Organization। World Trade Organization। সংগ্রহের তারিখ ২০১৬-০৫-২৩।  "Intellectual property", Black's Law Dictionary, 10th ed. (2014). "property as a common descriptor of the field probably traces to the foundation of the World Intellectual Property Organization (WIPO) by the United Nations." in Mark A. Lemley, Property, Intellectual Property, and Free Riding ওয়েব্যাক মেশিনে আর্কাইভকৃত ২৬ ফেব্রুয়ারি ২০০৯ তারিখে, Texas Law Review, 2005, Vol. 83:1031, page 1033, footnote 4.
পাভেল আলেক্সেইয়েভিচ চেরেংকভ

পাভেল আলেক্সেইয়েভিচ চেরেংকভ (রুশ ভাষা: Павел Алексеевич Черенков) (১৯০৪ - জানুয়ারি ৬, ১৯৯০) ছিলেন রুশ পদার্থবিজ্ঞানী। তিনি ১৯৫৮ সালে অন্য দুজন রুশ পদার্থবিজ্ঞানী ইলিয়া মিখাইলোভিচ ফ্রাংক এবং ইগর তাম সাথে যৌথভাবে পদার্থবিজ্ঞানে নোবেল পুরস্কার লাভ করেন। চেরেংকভ-ভাভিলভ ক্রিয়া আবিষ্কার এবং এর বিভিন্ন রুপ নির্ণয়ের জন্য তারা এই পুরস্কার পেয়েছিলেন। চেরেংকভ ১৯০৪ সালে রাশিয়ার ভরনেজ ওবলাস্ট অঞ্চলের নিঝনিয়াইয়া টিগলা গ্রামে জন্মগ্রহণ করেন। তার বাবা আলেক্সেই চেরেংকভ এবং মা মারিয়া চেরেংকভ। তিনি ১৯২৮ সালে ভরনেজ স্টেট বিশ্ববিদ্যালয় থেকে পদার্থবিজ্ঞান এবং গণিত বিষয়ে স্নাতক শিক্ষা সম্পন্ন করেন। ১৯৩০ সালে লেবেদফ ইনস্টিটিউট অফ ফিজিক্স-এ একটি গবেষণা পদে কাজ শুরু করেন। একই বছর তিনি রুশ সাহিত্যের অধ্যাপক এ এম পুতিনসেভের মেয়ে মারিয়া পুতিনসেভকে বিয়ে করেন। তাদের ঘরে দুই সন্তানের জন্ম হয়; ছেলে আলেক্সেই এবং মেয়ে এলেনা। ১৯৪০ সালে চেরেংকভকে উক্ত ইনস্টিটিউটে সেকশন লিডার পদে পদোন্নতি পান এবং একই সময় তাকে পদার্থ-গাণিতিক বিজ্ঞানের ডক্টর ডিগ্রিতে ভূষিত করা হয়। ১৯৫৩ সালে তিনি পরীক্ষণমূলক পদার্থবিজ্ঞানের অধ্যাপক হিসেবে আত্মপ্রকাশ করেন। ১৯৫৯ সালে তিনি লেবেদেফ ইনস্টিটিউটিএর ফটো-মেস প্রক্রিয়া বিষয়ক গবেষণাগার প্রতিষ্ঠা করে তার নেতৃত্ব দিতে থাকেন। ১৪ বছর তিনি অধ্যাপনায় নিযুক্ত ছিলেন। ১৯৭০ সালে তিনি সোভিয়েত ইউনিয়নের বিজ্ঞান একাডেমিতে একজন শিক্ষাবিদ হিসেবে নিযুক্ত হন। চেরেংকভ ১৯৯০ সালের ৬ জানুয়ারি রাশিয়ার মস্কোতে মৃত্যুবরণ করেন। তাকে নভোদেভিচি সমাধিক্ষেত্রে সমাধিস্থ করা হয়। চেরেংকভকে দুটি স্ট্যালিন পুরস্কার দেওয়া হয়েছিল। প্রথমটি, ভাভিলভ, ফ্রাঙ্ক এবং তামমের সাথে যৌথভাবে ১৯৪৬ সালে পান এবং আরেকটি ১৯৫২ সালে দ্বিতীয় স্ট্যালিন পুরস্কার পেয়েছিলেন। তিনি ১৯৭৭ সালে ইউএসএসআর রাজ্য পুরস্কারে ভূষিত হন। ১৯৫৮ সালে, তিনি পদার্থবিজ্ঞানে নোবেল পুরস্কারে ভূষিত হন। চেরেংকভ ১৯৮৪ সালে সোভিয়েত ইউনিয়নের হিরো অফ সোশ্যালিস্ট লেবার উপাধিতে ভূষিত হন। চেরেনকভ সোভিয়েত ইউনিয়নের কমিউনিস্ট পার্টির সদস্য ছিলেন। রবার্ট এ হাইন ১৯৪৬ সালে রচিত বিজ্ঞান কল্পকাহিনী "চেরেংকভ ড্রাইভ" সম্ভবত চেরেংকভের গবেষণাকর্ম। Chudakov, Alexander E. (ডিসেম্বর ১৯৯২)। "Obituary: Pavel Alexeyevich Cherenkov"। Physics Today। 45 (12): 106–107। ডিওআই:10.1063/1.2809928 । বিবকোড:1992PhT....45l.106C। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The Nobel Prize in Physics 1958"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) চেরেংকভের ছবি – রাশিয়ান,১৯৫৮
জাজিম

জাজিম (ফার্সি: جاجیم; আজারবাইজানি: Cecim; তুর্কি: Cicim; রুশ: Джаджим) জেলিম বা জাজিম-বাফি নামেও বানান করা হয়, একটি হস্তনির্মিত, ফ্ল্যাট বোনা রঙিন প্রাকৃতিক ফাইবার দিয়ে তৈরি টেক্সটাইল যা ইরানের অধিকাংশ গ্রাম ও গ্রামীণ এলাকায় তৈরি এবং ব্যবহৃত হয়। জাজিম পাওয়া যায় এমন অন্যান্য স্থান আজারবাইজান, তুরস্ক এবং ভারত অন্তর্ভুক্ত। যাযাবর শাহসেভান লোকদেরকে হস্তশিল্পের উদ্ভাবক বলে মনে করা হয়। জাজিম একটি মোটা টেক্সটাইল, একটি কম্বলের মতো। জাজিম তৈরিতে যে সুতা ব্যবহার করা হয় তা হয় উল, তুলা বা উল এবং তুলা-মিশ্রিত। ক্লাসিক বোনা কিলিম এবং কার্পেটের বিপরীতে যা একটি একক প্যানেল, একটি জাজিম বুনতে আপনি একাধিক সরু বোনা প্যানেল তৈরি করেন (প্রায়ই ৪টি) এবং প্যানেলগুলি একসাথে সেলাই করা হয়। এটি ঐতিহ্যগতভাবে যাযাবর লোকেদের অভিবাসনের জন্য তাদের জিনিসপত্র প্যাক করার উপায় হিসাবে ব্যবহৃত হত। গদি হিসাবে, বিছানা মোড়ানোর জন্য, করসি কভার (টেবিল হিটার), পর্দা হিসাবে, তাঁবু হিসাবে এবং কার্পেট হিসাবে ব্যবহার করা হয়। কাশকাই জাতির লোকেরা বর ও কনের বিয়ে হওয়ার পর তারা জাজিম ব্যবহার করে একটি আনুষ্ঠানিক তাঁবু তৈরি করে। ২০২০ সাল থেকে ইরানের সাংস্কৃতিক ঐতিহ্য, হস্তশিল্প ও পর্যটন মন্ত্রণালয় একটি শিক্ষামূলক কর্মসূচির মাধ্যমে এই প্রাচীন কারুশিল্পের প্রচারে অর্থ বিনিয়োগ করছে। বেশ কিছু জাদুঘরের সংগ্রহে জাজিম রয়েছে, যার মধ্যে রয়েছে সান ফ্রান্সিসকোর ফাইন আর্ট মিউজিয়াম (এফএএমএসএফ) উল্লেখযোগ্য। হস্তশিল্প তোশক "Neglected craft of jajim-bafi to be revived in Ilam"। Tehran Times (ইংরেজি ভাষায়)। মার্চ ৯, ২০২২। সংগ্রহের তারিখ ২০২২-১০-০৬।  Tanavoli, Parviz (২০০১)। ‏دستبافهاى روستايى و عشايرى ورامين (ফার্সি ভাষায়)। Yassavoli। আইএসবিএন 978-964-306-211-8।  Hall, Elster; Barnard, Nicholas (১৯৯৬)। Persian Kilims। Yasavoli Publishing। আইএসবিএন 978-9643060053।  Kistler, Edi (ফেব্রুয়ারি ১৯৯৯)। "Shahsavan (die dem Shah dienen)" (পিডিএফ)। Torba Das Teppichmagazin (জার্মান ভাষায়)। ২০১৬-০১-১৯ তারিখে মূল (পিডিএফ) থেকে আর্কাইভ করা।  Huang, Julia (২০১৪-০৯-১৯)। Tribeswomen of Iran: Weaving Memories among Qashqa’i Nomads (ইংরেজি ভাষায়)। Bloomsbury Publishing। পৃষ্ঠা 293। আইএসবিএন 978-0-85773-563-8।  Tanavoli, Parviz (২০০২)। Persian Flatweaves: A Survey of Flatwoven Floor Covers and Hangings and Royal Masnads (ইংরেজি ভাষায়)। Antique Collectors' Club। পৃষ্ঠা 272–273। আইএসবিএন 978-1-85149-335-7।  "Khalkhal nominated for national city of Jajim weaving"। Tehran Times (ইংরেজি ভাষায়)। ২০২২-০৪-১২। সংগ্রহের তারিখ ২০২২-১০-০৬।  "Multi-purpose cover (jajim) -"। FAMSF Search the Collections (ইংরেজি ভাষায়)। ২০১৫-০৫-০৮। সংগ্রহের তারিখ ২০২২-১০-০৬।
সট্‌সি

সট্‌সি ২০০৫ সালের দক্ষিণ আফ্রিকান নাট্য চলচ্চিত্র। দক্ষিণ আফ্রিকা/যুক্তরাজ্যের এবং পিটার ফুদাকোভস্কির সহ-প্রযোজনায় আথোল ফুগার্ডের একই নামের উপন্যাসের উপর ভিত্তি করে চলচ্চিত্রটির চিত্রনাট্য রচনা এবং পরিচালনা করেছেন গেভিন হুড। প্রেসলে চুয়েনেয়াগে সট্‌সি চরিত্রে এবং মথুসি ম্যাগানো, কেনেথ নক্সসি, টেরি ফেটো অন্যান্য চরিত্রে অভিনয় করেন। চলচ্চিত্রটি ২০০৬ সালের সেরা বিদেশী ভাষার চলচ্চিত্রের জন্য একাডেমি পুরস্কার লাভ করে, এবং সেরা বিদেশী ভাষার চলচ্চিত্রের জন্য গোল্ডেন গ্লোব পুরস্কারে মনোনীত হয়েছিল। সট্‌সি, তরুণ গ্যাঙলিডার, আন্ডারগ্রাউন্ডের একজনকে খুন করে তার সব টাকা অঅত্মসাৎ করে। পরবর্তীতে পুমলা ডুবের গাড়ি ছিনতাই করে সট্‌সি। পুমলা তাকে বাঁধা দিলে সে তার পায়ে গুলি করে এবং গাড়ি নিয়ে পালিয়ে যায়। যেতে-যেতে একসময় গাড়ির ভেতর হঠাৎ একটি শিশুর কান্না শুনতে পায় সট্‌সি। অন্যদিকে গুলিতে আহত পুমলা কোমা অবস্থায় হাসপাতালে, হয়তো সে কখনো আর হাঁটতে পারবে না। পুমলার স্বামী সট্‌সিকে খুঁজতে পুলিশ লাগিয়ে দেয়। এদিকে গাড়িতে পাওয়া শিশুটিকে নিজের বাড়িতে রাখে সট্‌সি; এমনকি এ-বিষয়ে সে কাউকে কিছু জানায়ও না। সট্‌সি শিশুটিকে দুধ খাওয়ানোর চেষ্টা করে এবং ব্যর্থ হয়। বিরক্ত হয়ে সে একটি বারে যায়। সেখানে বন্ধুদের সঙ্গে তর্ক হয় তার। সে ঘরে ফিরে আসে, এবং দেখতে পায়, শিশুটিকে পিঁপড়ে ঘিরে রেখেছে- গড়িয়ে পড়া দুধের কারণে এমন ঘটেছে। সট্‌সি বুঝতে পারে, এ-শিশুর দেখাশোনা করা তার কাজ নয়। এরপর শিশুটিকে সে মিরিয়ামের কাছে নিয়ে যায় এবং শিশুটিকে স্তন পান করাতে মিরিয়ামকে বাধ্য করে। দ্বিতীয়বার মিরিয়ামের কাছে দুধ খাওয়াতে আনলে মিরিয়াম শিশুটিকে তার কাছে রেখে যেতে বলে। সট্‌সি তার দলবল নিয়ে শিশুটির বাড়িতে হাজির হয়। শিশুর বাবা জনকে বেঁধে ফেলে। সেখানে ভুল বোঝাবুঝির কারণে সট্‌সি তার দলের একজনকেই মেরে ফেলে। তবে ফেরার সময়ে শিশুর ঘর থেকে সট্‌সি কিছু খেলনা নিয়ে আসে। মিরিয়াম সট্‌সিকে বোঝায়, যেহেতু সে শিশুটির বাড়ি চেনে সেহেতু শিশুটিকে সেখানেই রেখে আসা উচিত। অবশেষে সট্‌সি শিশুটিকে রেখে আসতে সম্মত হয়। সট্‌সি শিশুটির বাড়িতে উপস্থিত হয় এবং ইন্টারকমে কথা বলে জনের সঙ্গে। এর মধ্যে পুলিশ এসে হাজির হয়। সট্‌সি জনের হাতে শিশুটিকে তুলে দেয়। পুলিশ সট্‌সিকে হাত তুলে দাঁড়াতে বলে। প্রেসলে চুয়েনেয়াগে - ডেভিড/সট্‌সি মথুসি ম্যাগানো - বস্টন কেনেথ নক্সসি টেরি ফেটো - মিরিয়াম জেরি মফোকেন - মরিস জেঞ্জো গোবে - কসাই নাম্বিথা মপুুমওয়ানা - পামলা দুউব রেপুলানা সিয়েফহোমো - জন ডুব ইয়ান রবার্টস - ক্যাপ্টেন স্মিথ থমবি নন্দিনী - সোইককিয়ে ইস্রায়েল মাকোয় - তুৎসির বাবা "Tsotsi (2006) - Financial Information"। The Numbers। সংগ্রহের তারিখ ১৫ মার্চ ২০১৮।  দাপ্তরিক ওয়েবসাইট অলমুভিতে সট্‌সি (ইংরেজি) ইন্টারনেট মুভি ডেটাবেজে সট্‌সি (ইংরেজি) আলোসিনেতে সট্‌সি (ফরাসি) টিসিএম চলচ্চিত্র ডেটাবেজে সট্‌সি পোর্ট.এইচইউতে সট্‌সি (হাঙ্গেরি) মেটাক্রিটিকে সট্‌সি (ইংরেজি) বক্স অফিস মোজোতে সট্‌সি (ইংরেজি) রটেন টম্যাটোসে সট্‌সি (ইংরেজি) লেটারবক্সডে সট্‌সি (ইংরেজি) সুইডিশ ফিল্ম ইনস্টিটিউট ডাটাবেসে সট্‌সি (ইংরেজি) প্রবেশদ্বার:  চলচ্চিত্র
ইলিয়া ফ্রাংক

ইলিয়া মিখাইলোভিচ ফ্রাংক (রুশ ভাষা: Илья́ Миха́йлович Франк) (অক্টোবর ২৩, ১৯০৮ - জুন ২২, ১৯৯০) ছিলেন সোভিয়েত পদার্থবিজ্ঞানী। তিনি ১৯৫৮ সালে অপর দুজন রুশ পদার্থবিজ্ঞানী পাভেল আলেক্সেইয়েভিচ চেরেংকভ এবং ইগর ইয়েভ্‌গেনিয়েভিচ তামের সাথে যৌথভাবে পদার্থবিজ্ঞানে নোবেল পুরস্কার লাভ করেন। চেরেংকভ বিকিরণ সংক্রান্ত ঘটনাসমূহ ব্যাখ্যা করার জন্য তিনি এই পুরস্কার পেয়েছিলেন। ফ্রাংক ১৯৩০ সালে মস্কো স্টেট বিশ্ববিদ্যালয় থেকে স্নাতক হন। ১৯৩৪ সালে তিনি আবিষ্কার করেন যে, পানির মধ্য দিয়ে অতি উচ্চ বেগে ভ্রমণকারী আয়নিত কণা আলো নিঃসরণ করে। ফ্রাংক এবং তাম এই ঘটনাটির তাত্ত্বিক ব্যাখ্যা দাড় করান। তারা বলেন, একটি কণা যখন কোন আলোকীয়ভাবে স্বচ্ছ মাধ্যমের মধ্য দিয়ে উক্ত মাধ্যমে আলোর বেগের চেয়ে বেশি বেগে ভ্রমণ করে তখন এ ধরনের ঘটনা ঘটে। এই আবিষ্কারের ফলে উচ্চ গতির নিউক্লীয় কণাসমূহের গতি চিহ্নিতকরণ এবং পরিমাপের জন্য নতুন পদ্ধতি উদ্ভাবিত হয়। তাই কণা পদার্থবিজ্ঞান সংশ্লিষ্ট গবেষণার ইতিহাসে এটি গুরুত্বপূর্ণ অবদান রাখতে পেরেছিল। এই আবিষ্কার ছাড়াও ফ্রাংক চেরেংকভ ও তামের সাথে মিলে ইলেকট্রন বিকিরণ সংক্রান্ত গবেষণায় অংশ নেন। এছাড়াও গামা রশ্মি এবং নিউট্রন রশ্মি বিষয়ক গবেষণায়ও তিনি বিশেষজ্ঞ ছিলেন। ১৯৪৪ সালে তিনি মস্কো স্টেট বিশ্ববিদ্যালয়ের পদার্থবিজ্ঞান বিভাগের প্রধান নিযুক্ত হন। আর ১৯৪৬ সালে সোভিয়েত ইউনিয়নের বিজ্ঞান একাডেমির সদস্য নির্বাচিত হন। "The Nobel Prize in Physics 1958"। NobelPrize.org (ইংরেজি ভাষায়)। সংগ্রহের তারিখ ২০২৪-০২-০৪।  "Ilya Mikhaylovich Frank | Nobel Prize, Physics & Optics | Britannica"। www.britannica.com (ইংরেজি ভাষায়)। সংগ্রহের তারিখ ২০২৪-০২-০৪।  ইলিয়া মিখাইলোভিচ ফ্রাংক এবং; তথ্য উৎস ও ছবি
টনি রিচার্ডসন

সেসিল অ্যান্টনিও "টনি" রিচার্ডসন (ইংরেজি: Cecil Antonio "Tony" Richardson; ৫ই জুন ১৯২৮ - ১৪ই নভেম্বর ১৯৯১) ছিলেন একজন ইংরেজ নাট্য ও চলচ্চিত্র পরিচালক ও প্রযোজক। তিনি ১৯৬৪ সালে টম জোন্স চলচ্চিত্র পরিচালনা করে শ্রেষ্ঠ পরিচালনার জন্য একাডেমি পুরস্কার ও প্রযোজক হিসেবে শ্রেষ্ঠ চলচ্চিত্রের জন্য একাডেমি পুরস্কার অর্জন করেন। এছাড়া তিনি আ টেস্ট অব হানি চলচ্চিত্র প্রযোজনার জন্য শ্রেষ্ঠ ব্রিটিশ চলচ্চিত্র ও রচনার জন্য শ্রেষ্ঠ ব্রিটিশ চিত্রনাট্য বিভাগে বাফটা পুরস্কার অর্জন করেন। রিচার্ডসন ১৯২৮ সালের ৫ই জুন ইয়র্কশায়ারের ওয়েস্ট রাইডিংয়ের শিপলিতে জন্মগ্রহণ করেন। তার মাতা এলসি ইভানস (ক্যাম্পিয়ন) এবং পিতা ক্লেরেন্স আলবার্ট রিচার্ডসন একজন রসায়নবিদ। তিনি হ্যারোগেটের অ্যাশভিল কলেজে ও অক্সফোর্ডের ওয়াডহ্যাম কলেজে পড়াশুনা করেন। তিনি অক্সফোর্ডে রুপার্ট মুরডক, মার্গারেট থ্যাচার, কেনেথ টাইনান, লিন্ডসে অ্যান্ডারসন ও গ্যাভিন ল্যামবার্টের সামসময়িক ছিলেন। রিচার্ডসন ১৯৬২ সালে ভানেসা রেডগ্রেভকে বিয়ে করেন। তাদের দুই কন্যা নাতাশা রিচার্ডসন (১৯৬৩-২০০৯) এবং জোয়েলি রিচার্ডসন (জন্ম ১৯৬৫), দুজনেই অভিনেত্রী। ১৯৬৭ সালের রিচার্ডসন ও রেডগ্রেভের বিবাহবিচ্ছেদ হয়। তিনি অভিনেত্রী জান মোরোর জন্য রেডগ্রেভের সাথে সম্পর্কচ্ছেদ করেন। ১৯৭২ সালে তিনি তার ব্যবসায়ের সাবেক অংশীদার অস্কার লুইনস্টিনের সেক্রেটারি ও ব্রিটিশ রাজনীতিবিদ জো গ্রিমন্ডের কন্যা গ্রিজেল্ডা গ্রিমন্ডের সাথে সম্পর্কে জড়ান। ১৯৭৩ সালের ৮ জানুয়ারি গ্রিজেল্ডার গর্ভে তার কন্যা ক্যাথরিন গ্রিমন্ড জন্মগ্রহণ করে। রিচার্ডসন উভকামী ছিলেন। কিন্তু এইচআইভি ধরা পড়ার পূর্ব পর্যন্ত তিনি কখনো তা প্রকাশ করেননি। তিনি এইডস রোগে আক্রান্ত হয়ে ১৯৯১ সালে লস অ্যাঞ্জেলেসের সেন্ট ভিনসেন্ট মেডিক্যাল সেন্টারে মারা যান। রিচার্ডসন, পৃ. ১-৫। অ্যাডলার, টিম (১৬ মে ২০১১)। "The cursed legacy that still haunts Vanessa Redgrave"। ডেইলি মেইল (ইংরেজি ভাষায়)। সংগ্রহের তারিখ ৬ জুন ২০১৮।  রিচার্ডসন, পৃ. ২৩৩। হেইলপার্ন, পৃ. ১৪২। ব্যারন, জেমস (১৬ ডিসেম্বর ১৯৯১)। "Tony Richardson, the Director Of 'Tom Jones,' Is Dead at 63"। দ্য নিউ ইয়র্ক টাইমস (ইংরেজি ভাষায়)। সংগ্রহের তারিখ ৬ জুন ২০১৮।  "The 36th Academy Awards (1964) Nominees and Winners"। অস্কার (ইংরেজি ভাষায়)। সংগ্রহের তারিখ ৫ জুন ২০১৮।  "Film in 1960 - BAFTA Awards"। বাফটা (ইংরেজি ভাষায়)। সংগ্রহের তারিখ ৫ জুন ২০১৮।  "Film in 1962 - BAFTA Awards"। বাফটা (ইংরেজি ভাষায়)। সংগ্রহের তারিখ ৫ জুন ২০১৮।  "Film in 1964 - BAFTA Awards"। বাফটা (ইংরেজি ভাষায়)। সংগ্রহের তারিখ ৫ জুন ২০১৮।  উইকিমিডিয়া কমন্সে টনি রিচার্ডসন সংক্রান্ত মিডিয়া রয়েছে। ইন্টারনেট মুভি ডেটাবেজে টনি রিচার্ডসন  (ইংরেজি) ফাইন্ড এ গ্রেইভে টনি রিচার্ডসন (ইংরেজি) টেমপ্লেট:বাফটা পুরস্কার শ্রেষ্ঠ ব্রিটিশ চিত্রনাট্য
ইগর তাম

ইগর ইয়েভ্‌গেনিয়েভিচ তাম (রুশ ভাষা: И́горь Евге́ньевич Та́мм) (জুলাই ৮, ১৮৯৫ - এপ্রিল ১২, ১৯৭১) ছিলেন বিখ্যাত সোভিয়েত পদার্থবিজ্ঞানী। তিনি ১৯৫৮ সালে অপর দুজন রুশ পদার্থবিজ্ঞানী পাভেল আলেক্সেইয়েভিচ চেরেংকভ এবং ইলিয়া মিখাইলোভিচ ফ্রাংকের সাথে যৌথভাবে পদার্থবিজ্ঞানে নোবেল পুরস্কার লাভ করেন। তাদের পুরস্কার প্রাপ্তির কারণ ছিল চেরেংকভ-ভাভিলভ ক্রিয়া আবিষ্কার এবং এর বিভিন্ন রুপ নির্ণয়। তাম রুশ সাম্রাজ্যের (বর্তমান রাশিয়া) ভ্লাদিভস্তকে জন্মগ্রহণ করেন। তার প্রাথমিক শিক্ষা সম্পন্ন হয় এলিসাবেথগ্রাদে যে স্থানটি বর্তমানে ইউক্রেনের কিরোভোহ্‌রাদের অন্তর্ভুক্ত। ১৯১৩-১৯১৪ সালে তিনি তার জিমন্যাসিয়াম পর্যায়ের স্কুল বন্ধু বরিস হেসেন-এর সাথে এডিনবরা বিশ্ববিদ্যালয়ে অধ্যয়ন করেন। সেখান থেকে মস্কো স্টেট বিশ্ববিদ্যালয়ে চলে যান এবং সেখান থেকেই ১৯১৮ সালে স্নাতক হন। ১৯২৮ সালে ইগর তাম কয়েক মাস লিডেন বিশ্ববিদ্যালয়ে পল এরেনফেস্টের সাথে কাটান। ১৯৪৫ সালে তাম বহুকায় পদার্থবিজ্ঞানের ক্ষেত্রে একটি নতুন আসন্নীকরণ পদ্ধতির উন্নয়ন ঘটান। ১৯৫০ সালে সিডনি ড্যানকফ স্বাধীনভাবে এই একই পদ্ধতি আবিষ্কার করেছিলেন। তাই একে বর্তমানে তাম-ড্যানকফ আসন্নীকরণ বলা হয়। "The Nobel Prize in Physics 1958"। NobelPrize.org (ইংরেজি ভাষায়)। সংগ্রহের তারিখ ২০২৪-০২-০৪।  "Igor Yevgenyevich Tamm | Nobel Prize-Winning Soviet Physicist | Britannica"। www.britannica.com (ইংরেজি ভাষায়)। সংগ্রহের তারিখ ২০২৪-০২-০৪।  L. I. Mandelshtam, I. E. Tamm "The uncertainty relation between energy and time in nonrelativistic quantum mechanics", Izv. Akad. Nauk SSSR (ser. fiz.) 9, 122-128 (1945). English translation: J. Phys. (USSR) 9, 249-254 (1945).
জুয়াঁউ গুলার

জুয়াঁউ বেলকিয়র মার্কিস গুলার (পর্তুগিজ: João Belchior Marques Goulart; আ-ধ্ব-ব: : [ʒuˈɐ̃w bew.kiˈɔɾ ˈmarkis ɡuˈlaɾ] ; মার্চ ১, ১৯১৮ - ডিসেম্বর ৬, ১৯৭৬) একজন ব্রাজিলীয় রাজনীতিবিদ ও দেশটির ২৪তম রাষ্ট্রপতি ছিলেন। লুইজ ইনাসিউ লুলা দা সিলভা ২০০৩ সালে পদলাভ করার আগ পর্যন্ত তিনি ব্রাজিলের সর্বশেষ বামপন্থী প্রেসিডেন্ট হিসেবে বিবেচিত হন। "Atrações Turísticas"। Prefeitura de São Borja। ২৪ জুন ২০১৮ তারিখে মূল থেকে আর্কাইভ করা। সংগ্রহের তারিখ ৬ জুন ২০১৮।  "Jango teve morte natural, mas envenenamento não está descartado" (পর্তুগিজ ভাষায়)। O Dia। ১ ডিসেম্বর ২০১৪। সংগ্রহের তারিখ ৮ জানুয়ারি ২০১৮।  "Goulart foi morto a pedido do Brasil, diz ex-agente uruguaio" (পর্তুগিজ ভাষায়)। Folha de S. Paulo। ২৭ জানুয়ারি ২০০৮। সংগ্রহের তারিখ ৮ জানুয়ারি ২০১৮।
কম্পিউটার সম্পর্কিত চলচ্চিত্রের তালিকা

এই কম্পিউটার সম্পর্কিত চলচ্চিত্রের তালিকা যেসব চলচ্চিত্রের কাহিনী তৈরিতে কম্পিউটার কেন্দ্রীয় ভূমিকা পালন করেছে। দ্য কম্পিউটার ওর টেনিস সুজ (১৯৬৯) কোলোসাস: দ্য ফরবিন প্রোজেক্ট (১৯৭০) ডিমন সীড (১৯৭৭) ব্লেড রানার (১৯৮২) ট্রন (১৯৮২) ওয়্যার গেমস (১৯৮৩) ২০১০ (চলচ্চিত্র) হাইড এ্যান্ড সীক (১৯৮৪) ইলেক্ট্রিক ড্রিমস (১৯৮৪) দ্য টারমিনেটর (১৯৮৪) ডি.এ.আর.ওয়াই.এল (১৯৮৫) ফ্লাইট অব দ্য নেভিগেটর (১৯৮৬) শর্ট সার্কিট (১৯৮৬) নট কোয়াইট হিউম্যান (১৯৮৭) নট কোয়াইট হিউম্যান ২ (১৯৮৯) স্টিল নট কোয়াইট হিউম্যান (১৯৯২) স্টার ট্রেক জেনারেশন (১৯৯৪) হ্যাকারস (চলচ্চিত্র) (১৯৯৫) দ্য নেট (১৯৯৫) স্টার ট্রেক: ফার্স্ট কনটাক্ট (১৯৯৬) এনিমি অব দ্য স্টেট (১৯৯৮) লস্ট ইন স্পেস (১৯৯৮) স্টার ট্রেক: ইনসারেকশন (১৯৯৮) দ্য মেট্রিক্স (১৯৯৯) দ্য থার্টিনথ ফ্লোর (১৯৯৯) এ.আই. আর্টিফিশিয়াল ইন্টালিজেন্স (২০০১) হাও টু মেক এ মনস্টার (২০০১) স্টার ট্রেক: নেমেসিস (২০০২) দ্য মেট্রিক্স রিলোডেড (২০০৩) দ্য মেট্রিক্স রিভোলুশন (২০০৩) আই, রোবট (২০০৪) ডাই হার্ড ৪.০ (২০০৭) ঈগল আই (২০০৮) আইরন ম্যান (২০০৮) মুন (২০০৯) আইরন ম্যান ২ (২০১০) কম্পিউটার চীজ (২০১৩) হার (চলচ্চিত্র) (২০১৩) আইরন ম্যান ৩ (২০১৩) দ্য মেশিন (২০১৩) অটোমাটা (২০১৪) ভাইস (২০১৫) মরগান (২০১৬) মেশিন অব হিউম্যান ড্রিমস (২০১৬) ডেস্ক সেট (১৯৫৭) বিলিয়ন ডলার ব্রেইন (১৯৬৭) দ্য অ্যান্ড্রমিডা স্ট্র্যাইন (১৯৭১) নার্ডস ২.০.১ (১৯৯৮) মাইক্রো ম্যান (২০০৯) দ্য এমিটেশন গেম (২০১৪) সুপারম্যান ৩ (১৯৮৩) অফিস স্পেস (১৯৯৯) পালস (২০০৬) ফায়ারফক্স (১৯৮২) ওয়্যার গেমস (১৯৮৩) স্টেলথ (২০০৫) অ্যাপোলো ১৩ (১৯৯৫) রকেট ম্যান (১৯৯৭) কাল্পনিক কম্পিউটারসমূহের তালিকা কাল্পনিক রোবট এবং অ্যান্ড্রয়েসমূহের তালিকা
উঁবের্তু দি আলেঁকার কাস্তেলু ব্রাঁকু

উঁবের্তু দি আলেঁকার কাস্তেলু ব্রাঁকু (২০ সেপ্টেম্বর ১৮৯৭ - ১৮ জুলাই ১৯৬৭) ছিলেন একজন ব্রাজিলীয় সামরিক নেতা ও রাজনীতিবিদ। ১৯৬৪ সালের সামরিক অভ্যুত্থানের পর তিনি ব্রাজিলের সামরিক সরকারের রাষ্ট্রপতি হিসেবে দায়িত্ব পালন করেন। ক্যাসেলো ব্র্যাঙ্কো তার রাষ্ট্রপতির মেয়াদ শেষ হওয়ার পরপর ১৯৬৭ সালের জুলাই মাসে একটি বিমান সংঘর্ষে মারা যান।
শিকাবালা

মাহমুদ আব্দেল রাজেক ফাদলাল্লাহ (আরবি: محمود عبد الرازق "شيكابالا"   মিশরীয় আরবি: mæħˈmuːd ʕæbdelˈɾæːzeʔ, -eɾˈɾæː- fɑdˈlɑllɑ; জন্ম: ৫ মার্চ ১৯৮৬), শিকাবালা (মিশরীয় আরবি: ʃikæˈbæːlæ) নামেই অধিক পরিচিত, হলেন একজন মিশরীয় পেশাদার ফুটবলার, যিনি মিশরীয় ক্লাব জামালেক হতে সৌদি ক্লাব আল রিয়াদ এফসিতে ধারে এবং মিশর জাতীয় দলের হয়ে একজন মধ্যমাঠের খেলোয়াড় হিসেবে খেলেন। ২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান। জামালেক মিশরীয় প্রিমিয়ার লিগ: ২০০২–০৩, ২০০৩–০৪ মিশর কাপ: ২০০২, ২০০৮, ২০১৩, ২০১৬, ২০১৮ মিশরীয় সুপার কাপ: ২০১৬ ক্যাফ চ্যাম্পিয়ন্স লিগ: ২০০২ ক্যাফ সুপার কাপ: ২০০৩ আরব চ্যাম্পিয়ন্স কাপ: ২০০৩ আফ্রিকান কাপ অফ নেশন্স: ২০১০ বিশ্ব মিলিটারি কাপ: ২০০৭ মিশরীয় প্রিমিয়ার লিগ সর্বোচ্চ গোলদাতা: ২০১০–১১ "World Cup 2018: All the confirmed squads for this summer's finals in Russia"। [স্থায়ীভাবে অকার্যকর সংযোগ] ন্যাশনাল-ফুটবল-টিমস.কমে শিকাবালা (ইংরেজি) Egyptian Players Abroad: Mahmoud Fadlalla Shikaala – FC PAOK (Greece), SoccerEgypt.com Mahmoud Fadlalla Shikabala profile and video[স্থায়ীভাবে অকার্যকর সংযোগ], CalcioNews24.com টেমপ্লেট:Al-Raed squad টেমপ্লেট:Egyptian Premier League topscorers
স্টিভেন স্পিলবার্গ

স্টিভেন অ্যালান স্পিলবার্গ (ইংরেজি: Steven Allan Spielberg) (জন্ম: ডিসেম্বর ১৮, ১৯৪৬) একজন সফল মার্কিন চলচ্চিত্র পরিচালক এবং প্রযোজক। তিনি তিনবার একাডেমি পুরস্কার লাভ করেছেন এবং চলচ্চিত্র নির্মাণ করে সর্বকালের সবচেয়ে বেশি অর্থ উপার্জনকারী হিসেবে স্বীকৃতি লাভ করেছেন। আন্তর্জাতিকভাবে তার চলচ্চিত্র থেকে মোট আয় প্রায় ৮ বিলিয়ন মার্কিন ডলার। ফোর্বস সাময়িকীর তথ্য অনুযায়ী স্পিলবার্গের নেট লাভ হয়েছে ৩ বিলিয়ন ডলার। ২০০৬ সালে প্রিমিয়ার নামক চলচ্চিত্র সাময়িকী তাকে চলচ্চিত্রে শিল্পের সবচেয়ে ক্ষমতাধর এবং প্রভাবশালী ব্যক্তিত্ব হিসেবে আখ্যায়িত করেছে। টাইম সাময়িকী তাকে শতাব্দীর সেরা ১০০ ব্যক্তিত্বের তালিকায় তার নাম সংযুক্ত করেছে। লাইফ সাময়িকীর ভাষ্য অনুসারে বিংশ শতাব্দীর শেষে তিনি নিজ প্রজন্মের সবচেয়ে প্রভাবশালী ব্যক্তিত্ব। স্পিলবার্গের চলচ্চিত্র জীবন প্রায় চার দশকের। এই দীর্ঘ সময়ে তিনি ভিন্ন ভিন্ন অনেকগুলো ধরন নিয়ে কাজ করেছেন। ১৯৭০, ১৯৮০ এবং ১৯৯০-এর দশকের সর্বোচ্চ অর্থ উপার্জনকারী তিনটি চলচ্চিত্রেরই নির্মাতা তিনি। এই চলচ্চিত্র তিনটি হল যথাক্রমে জস, ইটি দ্য এক্সট্রা-টেরেস্ট্রিয়াল এবং জুরাসিক পার্ক। চলচ্চিত্র জীবনের প্রথম দিকে তিনি যেসব বিজ্ঞান কল্পকাহিনীমূলক এবং অ্যাডভেঞ্চার চলচ্চিত্র নির্মাণ করেছেন সেগুলোকে হলিউডের আধুনিক ব্লকবাস্টার চলচ্চিত্রের আর্কটাইপ হিসেবে আখ্যায়িত করা হয়। বর্তমান সময়ে তিনি মানবিক আবেগের দিক দিয়ে ক্ষমতাধর ও প্রভাবশালী বিষয়সমূহকে তার চলচ্চিত্রের ধরন হিসেবে বেছে নিয়েছেন। এর মধ্যে রয়েছে দাসপ্রথা, যুদ্ধ এবং সন্ত্রাস। স্টিভেন স্পিলবার্গের চলচ্চিত্রসমূহের তালিকা "Steven Spielberg ranks 287 on The World's Billionaires 2007"। Forbes। 2007-05-01। সংগ্রহের তারিখ 2007-05-01।  এখানে তারিখের মান পরীক্ষা করুন: |তারিখ= (সাহায্য) "The 50 most influential baby boomers: Top 10"। Life.com। ২০০৫-১২-২৩ তারিখে মূল থেকে আর্কাইভ করা। সংগ্রহের তারিখ ২০০৬-১০-২১।  উইকিমিডিয়া কমন্সে স্টিভেন স্পিলবার্গ সংক্রান্ত মিডিয়া রয়েছে। ইন্টারনেট মুভি ডেটাবেজে Steven Spielberg (ইংরেজি) টার্নার ক্লাসিক মুভিজ ডেটাবেজে Steven Spielberg (ইংরেজি) Steven Spielberg — সেন্সেস অফ সিনেমা ডট কম *Steven Spielberg Bibliography (via UC Berkeley) Official Website of Dreamworks Survivors of the Shoah Visual History Foundation (founded by Spielberg) TIME 100: Steven Spielberg ওয়েব্যাক মেশিনে আর্কাইভকৃত ৮ এপ্রিল ২০০০ তারিখে They Shoot Pictures, Don't They?